b'\n_START_ARTICLE_\nPGP RTB\n_START_SECTION_\nPovijest\n_START_PARAGRAPH_\nPGP RTB ima svoju pretpovijest, 1951. godine tada\xc5\xa1nji Radio Beograd je nabavio dvije pre\xc5\xa1e za izradu gramofonskih plo\xc4\x8da, prava namjera nije bila komercijalna proizvodnja ve\xc4\x87 arhiviranje glazbenih zapisa. Ve\xc4\x87 idu\xc4\x87e godine izdali su 15-tak singl plo\xc4\x8da (ali na 78 o/m) pod etiketom Jugodisk, Jugoslovenske gramofonske plo\xc4\x8de - Beograd - Hilandarska 2. Paralelno s pojavom televizije (RTV Beograd) 1959. pokre\xc4\x87e se i zna\xc4\x8dajnija produkcija plo\xc4\x8da, izdaju prvih 6 LP plo\xc4\x8da u nakladi od 15.000 primjeraka. Prvu plo\xc4\x8da pod etiketom PGP RTB izdaju u listopadu 1959. (\xc4\x90or\xc4\x91e Marjanovi\xc4\x87 "Zvi\xc5\xbeduk u 8"). Ve\xc4\x87 1963. PGP RTB ima solidan pogon od 13 pre\xc5\xa1a za vinilne plo\xc4\x8de, kojim je uspio proizvesti 300.000 plo\xc4\x8da (150 naslova). Od 1970. proizvodi audio kasete, a od 1997. audio CD._NEWLINE_U svojih preko pola stolje\xc4\x87a postojanja (68 god.) skupio je fonoteku od 10.500 naslova, te izdao oko 120.000 plo\xc4\x8da.'